Viborger Samler, 1843-01-05
Det Budskab, hvormed Præsident Tyler har aabnet Congressen, begynder med en Lykønskning til Generalcongressen i Anledning af Afgjørelsen af Grændsespørgsmaalet ved St. Laurentsfloden. "At Storbritannien udnævnte en speciel Gesandt, der var forsynet med Fuldmagt til at underhandle om de fleste Differentspuncter, vidnede om hiin Stats Ønske at bilægge Striden paa en venskabelig Maade og Fristaternes executive Magt imødekomden til dem sendte Fredsmægler i den Mand, der havde foranlediget hans Mission." – "Jeg er forsikkret om, vedbliver Præsidenten, at De ikke ville kunne fremkomme med gyldige Jndvendinger imod den afsluttede Overeenskomst, og at den vil være et virksomt Middel til i rum Tid at opretholde de imellem de tvende Stater bestaaende venskabelige Forhold. Om de lykkelige Følger af Grændsestridens Bilæggelse hedder det: "Den umiddelbare Virkning af Tractaten med Hensyn til os selv (America) vil spores i den Sikkerhed, som den yder mercantilske Foretagender, der ei længere frygtende for Afbrydelser kunne føres til de fjerneste Egne. J Tractaten er Jntet, der i mindste Maade kan compromittere nogen af de respective Nationers Ære og Værdighed. Præsidenten vender sig derefter til Spørgsmaalet om Slavehandelen som det næst vigtigste Spørgsmaal, og citerer den 10de Artikel af Gentertractaten, hvori det hedder: "Da Handelen med Slaver er uforenelig med Menneskelighedens og Retfærdighedens Grundsætninger, og da saavel den engelske Regjering som de forenede Stater ønske at vedblive med deres Bestræbelser for at fremme Menneskehandelens fuldstændige Afskaffelse, saa bestemmes herved, at begge de contraherende Magter ville bidrage Alt hvad der staaer i deres Magt for at naae et saa ønskeligt Maal. Ved Haandhævelsen (enforcement) af Lov- og Tractatbestemmelserne truede Storbritanniens Krydsere med at indføre en Fremgangsmaade, som underkastede de under americanske Flag seillende Skibe Visitation, og som medens den alvorligen truede vore Sørettigheder, maatte udsætte for Ulempe og Besvær en tiltagende Handelsgreen, der trængte til Regjeringens pleiende Omhu. Og endskjøndt Lord Aberdeen i sin Brevvexling med den americanske Gesandt i London udtrykkeligen renoncerede (disclamed) paa al Ret til at anholde i aaben Sønogetsomhelst americansk Skib, endog da ikke, naar en Ladning Slaver fandtes ombord, og indskrænkede de britiske Fordringer til blotte Gjennemsøgnings og Undersøgelses Fordringer, saa kunde desuagtet de forenede Fristaters executive Magt ei ret erkjende, hvorlunde en saadan Gjennemsøgning og Undersøgelse kunde finde Sted uden at standse Handelen og saaledes undergrave den. Man ansaae det som en Gjennemsøgningsret, der kun var fremstillet i en ny Form og udtrykt med andre Ord, og jeg anseer det derfor for min Pligt udtrykkeligen at erklære Kongressen, at ingen slig Concession vilde kunne finde Sted, og at de forenede Staters Regjering vilde have saavel Villie som Magt til at forskaffe deres egne Love Agtelse og beskytte deres Flag imod Benyttelse til Hensigter, som netop hine Love forbyde og som ere underkastede Verdens moralske Dadel. Anseende hiin Erklæring som sin Jnstruction, fandt vor Minister i Paris sig opfordret til at indtage det samme Standpunct i en Forestilling, som han holdt det for sin Pligt at overrække den franske Regjering imod Alt hvad man kalder Qvintupelalliancen, og Gesandtens Forhold fandt den nordamericanske Regjerings Bifald.... Men uagtet de forenede Stater saaledes ere optraadte som Forfegtere af Havenes Frihed, have de dog ei troet det passende deraf at udlede et Paaskud til at fritages for Opfyldelsen af deres contractmæssige Forpligtelser eller til at fremme en Handel, som vore Love fordømme. En lignende Overeenskomst fra de andre store Magters Side vilde ufeilbarligen fordrive Slavehandelen, fra Occanet, uden at det vilde være nødvendigt at indføre nogetsomhelst nyt Princip i Folke=Søretten." At Spørgsmaalet om Oregangebeetet ei er blevet ordnet i Tractaten med England, var – erklærede Præsidenten, en Følge af det Ønske at see de andre Spørgsmaal af Vigtighed ordnede saa hurtigt som muligt; dog lover Præsidenten at anvende Alt hvad der stod til ham forat formaae Storbritannien til snarest muligt ogsaa at berigtige dette Spørgsmaal..... Fred med hele Verden er det sande Grundlag for vor Politik, og denne Fred kan kun da være varig, naar der af Alle upartisk udøves Retfærdighed imod Alle. Vort Hovedønske maa gaae ud paa kun at indtræde i den Rivalitet, som Almeenvellet udviser med Hensyn til Videnskabernes Fremme, til Udvidelsen af de mechaniske Kunsters Mark og af Handelssamfærdselen til Lands og Vands. Vi afholde os med al Omhu fra al Jndblanden i saadanne Spørgsmaal, som udelukkende referere sig til Europas politiske Jnteresser, og det tør derfor være os tilladt at haabe, at ogsaa de europæiske Regjeringer ville afholde sig fra enhver Ind Banden i Alt hvad der angaaer det americanske Contivents Stater.